FI Euroopan unionin virallinen lehti L 270/16

KOMISSION TÄYTÄNTÖÖNPANOASETUS (EU) N:o 1021/2011,

annettu 14 päivänä lokakuuta 2011,

vuonna 2011 käytettävissä oleviin tiettyjen kantojen kalastuskiintiöihin muiden kantojen edellisen vuoden liikakalastuksen vuoksi tehtävistä vähennyksistä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2 ja 5 kohdan,

on kuullut asianomaisia jäsenvaltioita asetuksen (EY) N:o 1224/2009 105 artiklan 5 kohdan mukaisesti,

sekä katsoo seuraavaa:

(1) Vuoden 2010 kalastuskiintiöt on vahvistettu seuraavilla säädöksillä: — neuvoston asetus (EY) N:o 1359/2008, annettu 28 päivänä marraskuuta 2008, yhteisön aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2009 ja 2010 (2); — neuvoston asetus (EY) N:o 1226/2009, annettu 20 päivänä marraskuuta 2009, eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010 (3); — neuvoston asetus (EY) N:o 1287/2009, annettu 27 päivänä marraskuuta 2009, eräiden kalakantojen Mustallamerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2010 (4), ja — neuvoston asetus (EU) N:o 53/2010, annettu 14 päivänä tammikuuta 2010, Euroopan unionin vesillä ja Euroopan unionin aluksiin sellaisilla vesillä, joilla saalisrajoitukset ovat tarpeen, sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2010 sekä asetusten (EY) N:o 1359/2008, (EY) N:o 754/2009, (EY) N:o 1226/2009 ja (EY) N:o 1287/2009 muuttamisesta (5).

(2) Vuoden 2011 kalastuskiintiöt on vahvistettu seuraavilla säädöksillä: — neuvoston asetus (EU) N:o 1124/2010, annettu 29 päivänä marraskuuta 2010, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2011 (6), — neuvoston asetus (EU) N:o 1225/2010, annettu 13 päivänä joulukuuta 2010, EU:n aluksiin sovellettavien eräiden syvänmeren kalalajien kantojen kalastusmahdollisuuksien vahvistamisesta vuosiksi 2011 ja 2012 (7), — neuvoston asetus (EU) N:o 1256/2010, annettu 17 päivänä joulukuuta 2010, eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2011 (8), — neuvoston asetus (EU) N:o 57/2011, annettu 18 päivänä tammikuuta 2011, Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2011 (9).

(3) Asetuksen (EY) N:o 1224/2009 105 artiklan 1, 2 ja 3 kohdassa säädetään, että jos komissio on todennut, että jokin jäsenvaltio on ylittänyt sille myönnetyt kalastuskiintiöt, komissio tekee vähennyksiä kyseisen jäsenvaltion tuleviin kalastuskiintiöihin soveltamalla tiettyjä, mainituissa kohdissa vahvistettuja kertoimia.

(4) Asetuksen (EY) N:o 1224/2009 105 artiklan 5 kohdassa säädetään, että jos liikakalastetun kannan kiintiötä ei voida kyseisen artiklan 1 ja 2 kohdan mukaisesti vähentää, koska kyseisen jäsenvaltion käytettävissä ei ole riittävästi kiintiötä, komissio voi asianomaista jäsenvaltiota kuultuaan alentaa seuraavana vuonna tai seuraavina vuosina tuon jäsenvaltion käytettävissä olevia kiintiöitä muiden kalakantojen tai kalakantaryhmien osalta samalla maantieteellisellä alueella tai kaupallisesti yhtä tärkeiden kalakantojen tai kalakantaryhmien osalta.

(5) Eräillä jäsenvaltioilla ei ole vuonna 2011 käytettävissään lainkaan kiintiötä joillekin vuonna 2010 liikakalastamilleen kannoille. Tällaisissa tapauksissa on aiheellista tehdä tällaiset vähennykset kyseisten jäsenvaltioiden samalla maantieteellisellä alueella käytettävissä olevista muiden kantojen kiintiöistä ottaen huomioon tarve välttää poisheittämisiä sekakalastuksessa.

(6) Asianomaisia jäsenvaltioita on kuultu ehdotetuista vähennyksistä, ja ne ovat ehdottaneet eräitä muutoksia, jotka komission olisi otettava huomioon siinä määrin kuin se on perusteltua.

(7) Tässä asetuksessa säädettyjä vähennyksiä olisi sovellettava seuraavien säädösten nojalla vuoden 2011 kiintiöihin tehtävien vähennysten soveltamista rajoittamatta: — komission asetus (EY) N:o 147/2007, annettu 15 päivänä helmikuuta 2007, eräiden vuosien 2007–2012 kalakiintiöiden mukauttamisesta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 23 artiklan 4 kohdan nojalla (10), — komission täytäntöönpanoasetus (EU) N:o 1016/2011, annettu 23 päivänä syyskuuta 2011, vuonna 2011 käytettävissä oleviin tiettyjen kantojen kalastuskiintiöihin muiden kantojen edellisen vuoden liikakalastuksen vuoksi tehtävistä vähennyksistä (11),

ON HYVÄKSYNYT TÄMÄN ASETUKSEN:

1 artikla

Asetuksissa (EU) N:o 1124/2010, (EU) N:o 1225/2010, (EU) N:o 1256/2010 ja (EU) N:o 57/2011 vuodeksi 2011 vahvistettuja kalastuskiintiöitä vähennetään liitteessä esitetyllä tavalla.

2 artikla

Edellä olevaa 1 artiklaa sovelletaan sanotun kuitenkaan rajoittamatta asetuksessa (EY) N:o 147/2007 ja täytäntöönpanoasetuksessa (EU) N:o 1016/2011 säädettyjen vähennysten soveltamista.

3 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä lokakuuta 2011. Komission puolesta José Manuel BARROSO Puheenjohtaja

(1) EUVL L 343, 22.12.2009, s. 1.

(2) EUVL L 352, 31.12.2008, s. 1.

(3) EUVL L 330, 16.12.2009, s. 1.

(4) EUVL L 347, 24.12.2009, s. 1.

(5) EUVL L 21, 26.1.2010, s. 1.

(6) EUVL L 318, 4.12.2010, s. 1.

(7) EUVL L 336, 21.12.2010, s. 1.

(8) EUVL L 343, 29.12.2010, s. 2.

(9) EUVL L 24, 27.1.2011, s. 1.

(10) EUVL L 46, 16.2.2007, s. 10.

(11) Katso tämän virallisen lehden sivu 1.